Olga Kuzenkova

Olga Sergejevna Kuzenkova (, s. 4. lokakuuta 1970 Smolensk, Neuvostoliitto) on venäläinen armeijan upseeri ja moukarinheittäjä, olympiavoittaja ja Euroopan mestari.

Kuzenkova on parantanut maailmanennätystä kuudesti. Vuonna 1997 hän ylitti ensimmäisenä naisena 70 metriä. Hän kärsi pitkään ikuisen kakkosen maineesta jäätyään vuosina 1998–2001 neljästi peräkkäin arvokisoissa hopealle. Kultatili aukesi kuitenkin Münchenin EM-kisoissa 2002. Pariisin MM-kisoista 2003 tuli jälleen hopeaa. Ateenan olympialaisissa 2004 ja Helsingin MM-kisoissa 2005 Kuzenkova kuitenkin voitti jälleen kultaa. Kuzenkovan Helsingin MM-kilpailuissa antama dopingnäyte tutkittiin uudelleen vuonna 2012 ja siinä oli merkkejä dopingin käytöstä. Hän sai kahden vuoden kilpailukiellon, joka päättyy 26. maaliskuuta 2015 ja hänen tuloksensa aikaväliltä 12.8.2005–11.8.2007 hylättiin takautuvasti.

Kuzenkovan ennätys on 75,68, minkä hän heitti 4. kesäkuuta 2000 Tulan kaupungissa. Venäjän mestaruuden Kuzenkova on voittanut 11 kertaa (1992, 1993, 1994, 1997, 1998, 1999, 2000, 2001, 2002, 2003 ja 2004).

Saavutuksia

 MM-kilpailut 2007 karsiutui 66,56 Osaka 28. elokuuta 2007 IAAF:n yleisurheilufinaali 2005 3. sija 72,46 Szombathely 3. syyskuuta 2005 MM-kilpailut 2005 kultaa 75,10 Helsinki 12. elokuuta 2005 Heittolajien Euroopan talvicup 2005 3. sija 70,11 Mersin 13. maaliskuuta 2005 IAAF:n yleisurheilufinaali 2004 1. sija 72,90 Szombathely 5. syyskuuta 2004 Kesäolympialaiset 2004 kultaa 75,02 Ateena 25. elokuuta 2004 Yleisurheilun Euroopan cup 2004 2. sija 70,89 Bydgoszcz 20. kesäkuuta 2004 IAAF:n yleisurheilufinaali 2003 1. sija 71,16 Szombathely 7. syyskuuta 2003 MM-kilpailut 2003 hopeaa 71,71 Pariisi (Saint-Denis) 28. elokuuta 2003 Yleisurheilun Euroopan cup 2003 3. sija 69,89 Firenze 22. kesäkuuta 2003 Yleisurheilun maailmancup 2002 3. sija 66,98 Madrid 21. syyskuuta 2002 EM-kilpailut 2002 kultaa 72,94 München 9. elokuuta 2002 IAAF:n Grand Prix -finaali 2001 3. sija 68,27 Melbourne 9. syyskuuta 2001 MM-kilpailut 2001 hopeaa 70,61 Edmonton 7. elokuuta 2001 Kesäolympialaiset 2000 hopeaa 69,77 Sydney 29. syyskuuta 2000 MM-kilpailut 1999 hopeaa 72,56 Sevilla 24. elokuuta 1999 EM-kilpailut 1998 hopeaa 69,28 Budapest 22. elokuuta 1998 Yleisurheilun Euroopan cup 1997 1 sija 73,10 München 22. kesäkuuta 1997

Lähteet

Viitteet

Luokka:Venäläiset moukarinheittäjät
Luokka:Venäläiset olympiavoittajat
Luokka:Dopingrikkomuksesta tuomitut venäläiset
Luokka:Dopingrikkomuksesta tuomitut yleisurheilijat
Luokka:Vuonna 1970 syntyneet
Luokka:Elävät henkilöt